《遣兴四首 其一》
元代·许谦

秋日常苦短，秋夜不可阑。叶鸣迅风晚，虫怨零露寒。

月白天炯炯，振衣起盘桓。山川出浮滓，翳彼明不完。

幽兴中道绝，百感来无端。何当诛丰隆，致身无羽翰。

清光亦何私，不照方寸丹。

作者简介：（1270—1337）金华人，字益之，号白云山人。幼孤，力学。从金履祥学，尽得其奥。教授乡里，不应辟举。居东阳八华山，学者争往从之。四方之士，以不及门为耻。或访以典礼政事，闻者无不厌服。卒谥文懿。有《读书传丛说》、《诗名物钞》、《白云集》等。